
Никол
Здрасти, аз съм Никол, а вие сте с Бирени страсти. Днешната история си залужава, така че гледайте ни. 
ДИКТОР
Бирени страсти – открийте страстта си към хубавата бира. 
Ейми
Добре дошли в Бирени страсти. Аз съм Ейми Браун, вашият домакин и както знаете това шоу е изцяло за бирата. Образователно, но също така и много забавно. Всяка седмица ви запознаваме с интересни тънкости на правенето на вашите любими бири по цял свят. Също така ви показваме културата на пиене на бира в тези прекрасни градове, в които има пивоварни. Днес започваме с един чудесен продукт – и какво друго, освен Кралят на бирата. Това е историята на Анхойзер Буш, позната още като ЕЙ БИ измежду пиещите. Историята на ЕЙ БИ не е за една компания, а за хора с големи мечти и страст към пивоварството. 
Надпис
Бирени страсти. Мястото. 

ДИКТОР
Националният паметник Джеферсън Гейтуей Арч се извисява на фона на града. Той отбелязва входа към Сейнт Луис, намиращ се на брега на Мисисипи, където тази голяма река разделя Мисури и Илинойс. В този град кипи живот, докато 2.5 милиона души се прибират у дома, правейки го осемнадесетия по големина метрополис в Съединените щати. Това също така е домът на 15 от най-богатите 1000 компании, включително и Анхойзер Буш. Известен с разнообразието от културни, семейни и спортни забележителности, градът може да се похвали и с повече от хиляда уникални ресторанта и заведения за хранене, както разбира се и чудесна жива музика, от блус до джаз, създаващи прекрасно настроение във всеки ъгъл на града. 

Надпис
Бирени страсти. История на бирата. Фамилия Буш – традиция в качественото пивоварство
ДИКТОР
Историята на Анхойзер Буш започва като история на две фамилии, обединени от един брак. Роден в Германия, Адолф Буш е второто в семейство с двадесет и две деца. Той идва в Америка когато е на осемнайсет да си търси късмета и се установява в Сейнт Луис. Точно там се запознава с жена си Лили, дъщеря на местен пивовар – Ебхарт Анхойзер. През 1864, Адолф Буш се присъединява към малката компания, която по-късно ще стане Анхойзер Буш и от тогава този член на фамилия Буш става движещата сила на компанията.

Бил Волмър
Успехът на Анхойзер Буш се крие в уменията на семейство Буш. Адолф Буш е бил зет на Ебхарт Анхойзер. Адолф е истинският основател, създателят и строителят на компанията
. Когато я поема, тя е малка загиваща пивоварна и я превръща в най-голямата в САЩ и целия свят в края на века. След това той е наследен от своя син Аугуст старши. Това, което е уникално за тях е, че всеки член на фамилията е имал своя талант за времето си. На Аугуст му се налага да управлява компанията през много тежки времена – първата световна война, когато всичко немско е отхвърляно, Сухият режим, който не ни позволяваше да произвеждаме свои продукти и трябваше да се занимаваме с други дейности, а след това и Голямата депресия през 30-те години. Ако той беше агресивен и прибързан човек като баща си, а не толкова сдържан и разумен човек, не мисля, че компанията щеше да оцеле през всичко това. След това той бива наследен от по-големия си син, Адолф Буш Трети. Адолф е наричан „организатора”. Той ръководи компанията през останалата част от депресията, когато хората не са могли да купуват много. След това, през Втората световна война, няма достатъчно пшеница за варене на бира, но той все пак успява да се справи. След края на войната, Адолф Трети умира внезапно от рак, съвсем неочаквано при това. Брат му поема кормилото през 1946 и Аугуст младши е човекът, който извежда компанията от тъмните времена, продължили чак до края на втората световна война и я разширява значително, превръщайки я в световен лидер. През 1957 поехме водачеството и не сме го отстъпили. 
Аугуст
И може да кажете на света, че аз съм го казал. 

Бил Волмър
Той е наследен през 1974 от своя син Аугуст Буш Трети. Аз го наричам „модернизатора”, той пренесе компанията ни в двадесет и първи век. Младши ни превърна в най-голямата пивоварна в САЩ. Аугуст Трети ни направи най-голямата в света. 

ДИКТОР
И днес, семейното наследство е живо при Аугуст Буш IV. Той е движещата сила зад „родена със свежест”, която промени коренно качеството в тази индустрия. Още за Анхойзер Буш в Бирени страсти след малко. 

Напдис
Знаете ли че: Анхойзер Буш е един от най-големите производители на алуминиеви кутийки за бира и първи по рециклиране на алуминиеви кутийки за бира. Компанията за метални кутийки произвежда повече от 25 милиарда кутийки и 28 милиарда капачки в своите единайсет завода за производство на кутий и капачки. 
ДИКТОР
Сухият режим е най-тежкият период за всички пивоварни в Америка и през тези трудни четиринадесет години Аугуст Буш старши ръководи компанията, променяйки дейността на Анхойзер Буш към производство на други продукти. 

Бил Волмър
Правехме безалкохолни, а също така и шоколадови напитки, Кафкол, с вкус на кафе, Буш Ки. Никоя от тях обаче нямаше особен успех, с изключение на джинджифиловата, в която използваха малцов сироп. Ангажирахме всичките си камиони, използвахме познанията за съхранение и го приложихме в направата на хладилни камиони. Така можехме да доставяме изстудени напитки. 
Диктор
След края на Сухия режим през 1933, синът на Аугуст старши, обявява по радиото добрата новина.  

Аугуст
Сухия режим приключи и имаме повод да сме благодарни. За мен е удоволствие да обявя излизането на първата каса бира от нашата пивоварна в последните близо четиринайсет години. 

Диктор
Краят на сухия режим също така бил отбелязан с празничен подарък за баща му. 

Бил Волмър
Докато компанията излизаше от епохата на сухия режим, като специален подарък в чест на приемствеността в семейството, собствениците решават да въведат реклама със старите символи на бирата, конете, заради баща си Аугуст старши, който е вече доста възрастен и всъщност ще умре след около година.  Успяват да намерят шестнадесет коня от породата клайдсдейл. Преди сухия режим са използвали всякаква порода коне – хановерски, арабски, петнист, белгийски или клайдсдейл. Младши обаче решава да се спре на клайдсдейл, заради изискания му вид, заради перата и така нататък. Така един ден младши отишъл в кабинета на баща си и му казал да слезе да види колата. Старецът си помислил, че хлапето си е купило нова кола, луксозна кола или нещо подобно и се разстроил. Бил разстроен и крещял на младши: „Не можеш да правиш така. Тъкмо излизаме от сухия режим, хората ще си помислят, че сме прахосници.” „ Татко, хайде слез долу да видиш.” Когато слезли  пред сградата, точно по улицата пред нея минал фантастичният конски марш, по онова време само от шест коне. Те дърпали карета, управлявана от двамата ни най-известни кочияши на всички времена – Били Уейлс и Арт Зейл. Разказват как когато спрели каретата, старецът вече се бил разплакал. Те слезли, прегърнали го. Сцената била много емоционална. След това изпратихме конете клайдсдейл на благотворително турне на изток, заедно с първата каса бира след сухия режим, Будвайзер, до Ал Смит, който ни бе оказал силна подкрепа по време на режима. Те я доставиха до Емпайър Стейт Билдинг. 
ДИКТОР
От тогава насам конете клайдсдейл са символ на Будвайзер и днес Анхойзер Буш отглежда най-много от тях в целия свят. 

Дик Роузен
Породата клайдсдейл води началото си от Шотладния и първоначално те са били отглеждани като военни коне. Трябвали са големи и силни коне, които да носят рицарите и доспехите. След откриването на огнестрелните оръжия, конете съвсем логично станали не толкова необходими за тази цел. Започнали да ги използват като фермерски коне, които с времето ставали по-големи и по-силни и могли да дърпат плуга. След това много хора емигрирали от Шотландия в Канада и довели със себе си породата клайдсдейл.

ДИКТОР
Бувайзер наистина е огромна марка, благодарение на Адолф, който прекарва последните трийсет години от живота си, правейки Бъдлайт и Будвайзер не само най-популярните бири в Америка, но и позната марка в цял свят. 
Боб Лашки
Нашето обновление се изразяваше в качеството, в много стриктно придържане към качеството. През трийсетте години на двайдесети век ние бяхме първата пивоварна, която продаваше в цялата страна. Чрез железниците, успяхме да поддържаме хладилна мрежа, която ни позволяваше да държим бирата винаги свежа и да я доставяме такава на далечни разстояния. 

Надпис
Бирени страсти. 

Момичета
Как е? 

Джанис
Рекламната кампания, която завладя целия свят – след малко в Бирени страсти. 

Надпис
Бирени страсти

Ейми
Здравейте отново. През 1997-ма  поп културата доби нов образ в ръцете на маркетинговия отдел на Ей Би със....знам, чевече сте го чували, но: „Как ееееее”
Боб Лашки
Когато тази реклама започна, ние съзнавахме, че може да си имаме проблеми, не със съвремените любители на бирата, които са между 21 и 27 годишни, но повярвайте ми, в щатите има по-възрастни хора, които изобщо не разбраха идеята. Всъщност тя никак не им се хареса. Скоро след като пуснахме рекламата, започнахме да получаваме много отзиви, и то откъде ли не, но най-вече от хора, които аз наричам „образуващи мнението на третата страна”, като например диджей и телевизионни коментатори. Веднага щом те прегърнаха идеята и почнаха да говорят за нея, в ефир, хората също започнаха да я харесват, от всички възрасти. 
ДИКТОР
През седемдесетте и осемдесетте Анхойзер Буш имаше няколко големи кампания с Будвайзер. Например „Кралят идва”, също така и Макензи, английският бултериер, „обичам те човече”, Луи влечугото и жабите, но никоя от тях не е толкова успешна, колкото  „Този Бъд е за теб”. 
Боб Лашки
Най-добрата кампания за всички времена според мен е Този Бъд е за теб, защото вървя около десет години, пасваше на всичко, което се случваше в животите на потребителите по онова време. Общо взето се идентифицираше с редовия работник в Америка.  Имали сме големи кампани. Мисля, че Анхойзер Буш се справи отлично в поддържането на тези кампании – развиваше ги, когато имаше необходимост или пък не ги изхвърляше, а ги пренасяше от една точка към друга. В случая с „Как е?”, идеята беше чудесна, но тя се превърна в нещо повече. След това премина в „Какво правиш? – А ти какво правиш?” и после в „Как я караш?” . Получи се еволюция на самата реплика и достигна не само  работещите, но и до цялата аудитория на Америка. Ако проследите рекламите ни, ще видите, че тя се развива и е важно да знаеш кога да я развиеш преди да е писнала на хората. 
Ейми
Казват, че Ей Би има една от най-прекрасните пивоварни в света. Пивоварната Шанделиер от 1891 е мястото, където се вари прочутата бира. Нека разберем какво прави Бъдлайт и Будвайзер  най-продаваните бири в света. 

ДИКТОР
Ами за начало да ви кажем, че утоляват жаждата – лесни за пиене леки бири, правени от най-добрите съставки. Първата разлика в Будвайзер е използването на ориз за постигане на сладкостта на бирата. 

Джон
В случая с Бъд, използването на ориз е процес, който допринася за вкусният, свеж профил на пиене, който имаме в Бъдлайт. 

ДИКТОР
Нужни са шест часа за да се свари един съд от тази изключителна бира, но тайната на успеха се крие в мазето на Бийчууд, където се намират седем големи торпедота, които държат букова дървесина в контейнерите. 
Джон
Стареенето на бука е процес, използван при варенето на бира дълги години. Доколкото знам Анхойзер Буш е единствения комерсиален производител на бира, който все още ползва тази практика. Това което всъщност става е, че по време на стареенето е важно маята да е на едно, да е в контакт с  бирата и при процеса на стареене маята успява да се закваси. Чрез тази серия от метаболични процеси, маята допринася за по-изискан, по-мек и завършен вкус на бирата, а букът, разстлан на дъното на такъв контейнер предоставя повърхност за разполагането на маята докато е в контакт с бирата и позволява на процеса да продължи. 

ДИКТОР
През 1980 Ей Би произвежда над петдесет милиона варела годишно. Днес дванадесет пивоварни по цял свят, включително пивоварна Лабат в Канада помагат на Ей Би да задоволи нуждите от Бъд. Едно от големите предизвикателства за пивоварите на Будвайзер е качественият контрол и този качествен контрол значи доставяне на Бъд в Мисури за ежедневни дегустации. 
Джон
Това е стаята за дегустация. Имаме обучен екип от специалисти, които знаят каква трябва да е нашата бира и познава желания вкус на всяка една от многото марки, които произвеждаме. Както се досещате, изключително важно е да подържаме качествени продукти навсякъде по света. При Будвайзер например трябва да имаме пенлив, свеж, лек за пиене продукт, който има леко усещане на хмел, лек сладък привкус и действа много освежаващо. 

Ейми
Още за Анхойзер Буш след малко. Преди това Бирени страсти ще ви покаже иконата на всяка кръчма. Това е бирата избрана в сериала „Бар Наздраве”. Естествено става дума любимата на Норм наливна бира и тя е темата на новата ни рубрика: „Каква е бирата?”
Надис
„Каква е бирата” С Роджър Митаг
Шарън
Кое е първото нещо което питате местния барман? – Каква е бирата? Днес Роджър Митаг, нашият специалист по наливна бира ще хвърли светлина върху различните видове наливна бира. Роджър, не мога да повярвам на очите си, толкова много видове наливна бира. 

Роджър
Фантастична е, нали? Потребителите имат такъв богат избор, аз самият съм възхитен. Спомням си, че не толкова отдавна имаше два основни вида – лека бира и ейл. Сега имаме много марки от Европа – имаме от Великобритания, също така от Белгия, британски ейлове, северноамериканска лека. Не е за вярване колко видове бири се намират днес в баровете. 

 Шарън
Аз съм пила наливна бира преди, но никога не е изглеждала толкова добре. Защо изглежда толкова добре? 

Роджър
Майсторското наливане на бира има много тънкости, които трябва да се спазват. Като се започне от чашата, видът бира, които идва от охладителите, до кранчето, сервитьора, бармана, обстановката, храната, която ядете, настроението ви. Всичко има значение, за да помогне наливната бира да прекараме весело. 
Шарън
Кажи ми точното определение за наливна бира. 

Роджър
Това е съвсем простичко, Шарън. Наливната бира идва или от кег, от буре или от машина. 

Шарън
Тогава каква точно е разликата между наливната и бутилираната бира? 

Роджър
Не е голяма. Всъщност те се правят по един и същи начин. Единствената разлика при бутилираната е, че има малко повече налягане. 

Шарън
И твоят съвет към потребителите е да изпробват повече видове наливна бира?

Роджър
Разбира се, експериментирайте. Живеем във време когато наливната бира е романтична – хората искат да се налива, да опитат разнообразието. Експериментира се с храната, с виното, със социалния живот. Защо да не експериментираме с наливната бира? Тя е страхотно изживяване. 

Шарън
Това е само малка част от това, което ще научим в „Каква е бирата?” с Роджър Митаг, където ще разберете абсолютно всичко за наливната бира. 

Диктор  
Добре дошли отново в Бирени страсти. Докато пивоварна Анхойзер Буш бди над нощния живот в Сейнт Луис, три неща се намират общо взето във всяко заведение. Винаги има добра музика, спорт и разбира се, много Будвайзер. Брет Сайборг и тримата му братя са създали При Хелън Фитцджералд, кръстена на баба им, но първия въпрос, който човек си задава в ирландски пъб е: „Ей, къде е гинеса?”

Брет 
Ами като за начало, намираме се в сърцето на Сейнт Луис, а всеки тук е изключително предан на Анхойзер Буш, защото и Анхойзер Буш са отдадени на Сейнт Луис. Бирата е превъзходна, това е бира номер едно в света. 
Диктор
Не е изненада, че наскоро Сейнт Луис бе обявен за най-спортният град на Америка. И как няма? Тук има ръгби, мейджър лийг бейзбол, хокей от НХЛ, а местните отбори са добри. 

Тони
Градът е много отдаден, обичат отборите си. Кардиналс са дългогодишна традиция – бейзболният отбор, но също така и хокейният отбор в националната лига. Хората са запалени, верни са. Всички се обличат в цветовете на отбора, което се вижда и в другите градове, но не до такава степен колкото в Сейнт Луис. 

Диктор
От световната купа до Наскар – Бъд участва във всичко. 

Джанис
От оживената ирландска кръчма, сега да се отпуснем в Шнайтхорст – място за спортни коментари, събирания и пиене на най-добрия Будвайзер в града. 
Диктор
Ресторантът Шнайтхорст идва от Германия преди години, но двеста-метровият вътрешен двор направен през 1995 е място, където местните младежи от Ледук, Мисури се събират в покрайнините на Сейнт Луис. 
Хауърд
Изобщо не подозирахме преди седем години, че ще станем толкова популярни. 

Диктор
Днес това е място за разпускане, за спорт на голям екран и приказки с приятели, дори може би възможност да срещнете местни спортни звезди, но тук ще намерите само една бира. 

Хауърд
Когато отворихме врати, предлагахме всяка бира, за която се сещате, особено в малък бар като този. С течение на годините открихме, че трябва да имаме само Бъд лайт....Бъд лайт...и Бъд лайт. 

Диктор
И тази бира е студена, студена, студена. 

Боб Лашки
Това, че Бъд лайт задмина Будвайзер и стана най-популярната бира в Америка не ни изненада много, защото в последните петнайсет години потреблението на светла бира нарастна значително. Преди петнайсет години околко петнайсет процента от бирата, която се пиеше в щатите беше светла. Днес тя е над четиредесет процента. Това е тенденция в социалния живот през последните петнайсет години – развитието на здравни клубове, на фитнес, стил на живот. Всеки тренира и всеки се тревожи за калориите. Милър лайт се справиха чудесно през седемдесетте като въведоха идеята за нискокалорична бира, която ще се харесва на хората и ще има почти същия вкус. Те положиха основите на това, което дойде след тях. Аз лично мисля, че светлите бири успяват и заради мащабната рекламна кампания на Бъд лайт. Тя е за забавление, за младите и общителните, рекламирана по-добре от всяка друга конкуретна лека бира. В резултат на това, повече хора са привлечени от нея, но нека бъдем откровени – умът на потребителите е точно в това, те искат да изглеждат добре, във форма и леката бира им дава това. 
Надпис
Гарантирано качество с пивоваря Бил Уайт.

Шарън
Днес в Бирени страсти ви показахме Будвайзер и Бъд лайт. Днес в „Гарантирано качество” Бил Уайт ще ни покаже, че Анхойзер Буш е нещо повече от само тези две марки. 
Бил Уайт
Да, семейство Буш, Анхойзер Буш имат широк спектър от продукти – от нескъпите видове до основните, премиумните и суперпремиумните. Една от суперпремиумните е марката наречена Микелоб. Тя има по-силен вкус от Бъдлайт и Будвайзер, за който вече споменахме в предаването, но пък по-пълен. Все пак е премиумна, лека за пиене и утолява жаждата, но и тя е от това семейство, защото нещо интересно се случва в пивоварната индустрия в Северна Америка през последните десет-петнайсет години и това е Ренесанс в пивоварството. Ренесанс и интерес към бирата, който вече обикаля света. Хората пътуват, опитват различни видове бира и това събужда интерес. В Америка вече се пресъздадоха стари марки бира и експериментирането продължава. Така Анхойзер Буш вложиха своите познания и традиции в пивоварството и своето качество и отдаденост в произвеждането на специални марки бира и какво по-добро място от тяхната премиумна линия Микелоб. Сега те произвеждат такива марки като например Блек енд тен – тъмен ейл смесен с лека бира, която я прави по-лека, по-лесна за пиене и все пак тъмният малц и дава по-богат малцов вкус и я превръща в изцяло ново изживяване, което има много по-богат вкус от комерсиалните марки, които всички познаваме. Тук имаме още една -  Ханилагер -  малко по-лека, по-лесна за пиене. Има лек усет на мед. Тя също е била бира, популярна преди 10-15 години, затова Микелоб са си казали: „Е, щом хората я искат, ние ще се опитаме да я направим и ще я предлагаме”. Или пък може да се върнем към по-традиционния стил като немския и Хефевайзен. Отново се налага да учим немски – това значи „с мая”. Така че тази бира е доста подобна на пшеничените бири от Белгия, някои от германските, белите бири. Наричат се бели, защото все още имат мая и облачета по бутилката. Те съдържат много витамини, витамини Б, хранителност и също така чудесният вкус от маята. Хефевайзен  и другите немски пшенични бири различен характер, който идва от маята, която се използва заедно с различни овкусители. И така, това обогатява представата на много хора, които смятат, че Анхойзер Буш е само Будвайзер и Бъд лайт с цяла гама от вкусове и е наистина вълнуващо място за хората, които не се плашат да опитват различни вкусове, да опитват нови неща и да експериментират.  

Ейми
Това е всичко от Бирени страсти, дано ви е харесало предаването. Днес Ей Би произвежда над 100 милиона варела годишно. Невероятно! Нищо чудно, че са познати като Кралете на бирата. Не забравяйте, че преди надписите, трябва да завършим с момиче с Будвайзер, така че ето го и момичето на седмицата. 
Надпис
Бирени страсти – момиче на седмицата

Мелиса
Здрасти, аз съм Мелиса и тази бира е за вас. Благодаря, че гледахте Бирени страсти. 

Превод: Иван Билянов

